বন্দর চেয়ারম্যান কাপ ক্রিকেটের আনুষ্ঠানিক উদ্বোধন | Alokito Satkania News | সাতকানিয়া জনপদের পত্রিকা
হোম খেলাধূলা বন্দর চেয়ারম্যান কাপ ক্রিকেটের আনুষ্ঠানিক উদ্বোধন
বন্দর চেয়ারম্যান কাপ ক্রিকেটের আনুষ্ঠানিক উদ্বোধন
চট্টগ্রাম বন্দর চেয়ারম্যান কাপ অনুর্ধ্ব-১৫ টি-২০ ক্রিকেট টুর্নামেন্টের আনুষ্ঠানিক উদ্বোধন করা হয়েছে। চট্টগ্রাম বন্দর কর্তৃপক্ষের সদস্য (এডমিন এন্ড প্ল্যানিং) ও যুগ্ম সচিব মো জাফর আলম প্রধান অতিথি হিসেবে এ টুর্নামেন্টের উদ্বোধন করেন। তিনি বলেন, চট্টগ্রাম বন্দর খেলাধূলার মান উন্নয়নে এবং বিভিন্ন একাডেমিতে প্রশিক্ষণলব্দ জ্ঞান বাস্তব প্রয়োগের লক্ষ্যে বয়সভিত্তিক টুর্নামেন্ট সমুহ আয়োজন করে থাকে। তারই ধারাবাহিকতায় আজকের এই টুর্নামেন্ট। এতে গতকাল বন্দর স্টেডিয়ামে অনুষ্ঠিত ২টি খেলায় সিপিএসসি (লাল) দল ৮১ রানে স্বাধীনতা ক্রিকেট একাডেমিকে এবং চিটাগং ক্রিকেট একাডেমি ৩১ রানে নিউ ক্রিকেট একাডেমিকে হারিয়েছে। প্রথম খেলায় টসে জিতে সিপিএসসি (লাল) প্রথমে ব্যাট করতে নামে এবং নির্ধারিত ২০ ওভারে ৫ উইকেটের বিনিময়ে ১৭৪ রান করে। জবাবে স্বাধীনতা ক্রিকেট একাডেমি সব কয়টি উইকেট হারিয়ে ৯৩ রান করে। সিপিএসসি (লাল) দলের মো. নোমান ম্যান অব দ্য ম্যাচ হন। খেলা শেষে তাকে পুরস্কার বিতরণ করেন চট্টগ্রাম বন্দর কর্তৃপক্ষের সিনিয়র পারসোনেল অফিসার আলতাফ হোসেন।
অপর খেলায় চিটাগং ক্রিকেট একাডেমি টসে জিতে ব্যাট করার সিদ্বান্ত নেয় এবং নির্ধারিত ২০ ওভারে ৬ উইকেটে ১৫৩ রান করে। জবাবে নিউ ক্রিকেট একাডেমি ৯ উইকেটে ১২২ রান করে। জয়ী দলের নাফিউল ইসলাম ম্যান অব দ্য ম্যাচ হন। খেলা শেষে তাকে পুরস্কার বিতরণ করেন চট্টগ্রাম বন্দর স্পোর্টস কমপ্লেক্সের পরিচালক মো. গোলাম মরতুজা।
Previous articleহানিমুন শেষ না হতেই প্রিয়াঙ্কার বিচ্ছেদ!
Next articleপাহাড়ে পাখি রক্ষায় প্রদর্শনী
জোড়া গোলে গ্রুপ সেরা ম্যানসিটি
ক্রিকেট বিশ্বকাপ ট্রফি চট্টগামে